शुभमन गिल ने जमाया पहला IPL शतक, शमी-मोहित को 4-4 विकेट
Gujarat Titans vs Sunrisers Hyderabad IPL Match LIVE Score Update; Follow IPL 2023 Latest News, GT Vs SRH IPL Match Updates with Dainik Bhaskar (दैनिक भास्कर).
डिफेंडिंग चैंपियन गुजरात टाइटंस इंडियन प्रीमियर लीग 2023 के प्लेऑफ में पहुंचने वाली पहली टीम बन गई है। हार्दिक पंड्या की टीम ने अपने होमग्राउंड पर सनराइजर्स हैदराबाद को 34 रन से हराया।
यह गुजरात की 9वीं जीत है। टीम के टेबल में 18 अंक हो गए हैं। देखिए पॉइंट्स टेबल
अहमदाबाद के नरेंद्र मोदी स्टेडियम पर गुजरात ने पहले बल्लेबाजी करते हुए 20 ओवर में 9 विकेट पर 188 रन बनाए। जवाब में हैदराबाद के बल्लेबाज 20 ओवर में 9 विकेट पर 154 रन ही बना सके। पढ़िए मैच रिपोर्ट...
शुरुआत मैच विनिंग परफार्मेंस से...
पहले 10 ओवर में 7 विकेट खोकर हारी हैदराबाद
189 रन का टारगेट चेज करते हुए हैदराबाद ने शुरू के ओवर्स में लगातार विकेट गंवाए। टीम ने 10 ओवर में 59 रन पर 7 विकेट खो दिए थे, ऐसे में हेनरिक क्लासेन ने भुवनेश्वर कुमार के साथ 47 बॉल पर 68 रन की साझेदारी कर जीत के अंतर को कम किया।
क्लासेन ने 44 बॉल पर 64 रन बनाए, जबकि भुवनेश्वर ने 26 बॉल पर 27 रनों की पारी खेली। मयंक मारकंडे ने 18 रन बनाए।
मोहम्मद शमी और मोहित शर्मा ने चार-चार विकेट लिए।
इससे पहले, गुजरात के ओपनर शुभमन गिल ने 58 बॉल पर 101 रन बनाए। साई सुदर्शन ने 36 बॉल पर 47 रन का योगदान दिया। शेष बल्लेबाज दहाई का आंकड़ा नहीं छू सके। भुवनेश्वर कुमार ने 5 विकेट झटके। मार्को यानसेन, फजल हक फारूकी और टी नटराजन को एक-एक विकेट मिला। देखें गुजरात-हैदराबाद मैच का स्कोरकार्ड
अब जानिए कैसे गिरा किसका विकेट...
ऐसे गिरे हैदराबाद के विकेट...
ऐसे गिरे गुजरात के विकेट
अब ग्राफिक्स में पावरप्ले कॉन्टेस्ट...
गुजराज ने बाजी मारी
मैच के पावरप्ले कॉन्टेस्ट में गुजरात ने बाजी मारी। टीम ने 6 ओवर में एक विकेट पर 65 रन बनाए, जबकि हैदराबाद ने 45 रन बनाने में चार विकेट गंवा दिए। यहीं से मैच में अंतर पैदा हो गया।
अब मैच का LIVE कवरेज...
शुरुआत हैदराबाद की पारी से
क्लासेन का दूसरा अर्धशतक
हेनरिक क्लासेन ने करियर का दूसरा अर्धशतक जमाया। उन्होंने 35 बॉल पर फिफ्टी पूरी की। मौजूदा सीजन में भी यह क्लासेन का दूसरा अर्धशतक है। वे 44 बॉल पर 145.45 के स्ट्राइक रेट से 64 रन बनाकर आउट हुए। उनकी पारी में 4 चौके और 3 छक्के शामिल रहे।
हैदराबाद की खराब शुरुआत
189 रन का टारगेट चेज करते हुए हैदराबाद की शुरुआत खराब रही। टीम ने 6 ओवर में 45 रन बनाने में चार विकेट गंवाए। अनमोलप्रीत सिंह 5, अभिषेक शर्मा 4, राहुल त्रिपाठी 1 और कप्तान ऐडन मार्करम 10 रन बनाकर आउट हुए। इनमें से तीन को शमी ने आउट किया।
यहां से गुजरात की पारी...
गिल ने 56 बॉल पर जमाया शतक
ओपनर शुभमन गिल 101 रन बनाकर आउट हुए। उन्होंने 56 बॉल पर पहला IPL शतक जमाया। गिल ने अपने IPL करियर का पहला शतक बनाया। वे इस सीजन में शतक जमाने वाले छठे बल्लेबाज बने हैं। देखें ग्राफिक
​​गिल-सुदर्शन की शतकीय साझेदारी
जीरो पर ऋद्धिमान साहा का विकेट गंवाने के बाद शुभमन गिल और साई सुदर्शन ने शतकीय साझेदारी की। इस साझेदारी ने टीम को शुरुआती झटके से उबारा। देखें ग्राफिक
भुवनेश्वर ने लिए 5 विकेट 
सनराइजर्स हैदाराबाद से भुवनेश्वर कुमार ने 5 विकेट लिए। उन्होंने पहले ही ओवर में ऋद्धिमान साहा को कैच आउट कराने के बाद 16वें ओवर में हार्दिक पंड्या का विकेट लिया। फिर पारी के 20वें ओवर में 5 ही गेंदों पर 3 विकेट झटक कर अपने 5 विकेट पूरे किए। भुवी ने IPL करियर में दूसरी ही बार 5 विकेट लिए हैं। ग्राफिक में देखिए भुवी का प्रदर्शन...
आखिरी 5 ओवर में गुजरात ने गंवाए 7 विकेट 
शुभमन गिल के शतक और उनकी साई सुदर्शन के साथ शतकीय पार्टनरशिप के बावजूद गुजरात टाइटंस 20 ओवर में 200 रन का आंकड़ा पार नहीं कर सकी। टीम आखिरी 5 ओवर में 34 रन ही बना सकी और अपने 7 बैटर्स के विकेट खो दिए।
गुजरात ने पावरप्ले में बनाए 65 रन 
गुजरात की शुरुआत अच्छी नहीं रही। टीम ने जीरो पर ऋद्धिमान साहा का विकेट गंवा दिया। फिर शुभमन गिल और साई सुदर्शन ने 6 ओवर में 65 रन जोड़े।
फोटोज में देखिए गुजरात-हैदराबाद मैच का रोमांच
दासुन शनाका का डेब्यू , विजय शंकर चोटिल
डिफेंडिंग चैंपियन ने दो बदलाव किए। विजय शंकर चोटिल हो गए। दासुन शनाका ने डेब्यू किया और यश दयाल की वापसी हुई, वहीं हैदराबाद में मार्को यानसेन को ग्लेन फिलिप्स की जगह मौका मिला।
अब देखिए प्लेइंग-11 
दोनों टीमों की पॉसिबल प्लेइंग-11...
गुजरात टाइटंस : हार्दिक पांड्या (कप्तान), ऋद्धिमान साहा (विकेटकीपर), शुभमन गिल, साई सुदर्शन, डेविड मिलर, दासुन शनाका, राहुल तेवतिया, मोहित शर्मा, राशिद खान, नूर अहमद और मोहम्मद शमी ।
इम्पैक्ट प्लेयर्स : यश दयाल, श्रीकर भरत, दर्शन नलकंडे, आर साईकिशोर, शिवम मावी।
सनराइजर्स हैदराबाद : ऐडन मार्करम (कप्तान), अभिषेक शर्मा, राहुल त्रिपाठी, हेनरिक क्लासेन (विकेटकीपर), अब्दुल समद, सनवीर सिंह, मयंक मारकंडे, मार्को यानसेन, भुवनेश्वर कुमार, फजल हक फारूकी और थंगारसु नटराजन।
इम्पैक्ट प्लेयर्स : अनमोलप्रीत सिंह, ग्लेन फिलिप्स, अकील हुसैन, मयंक डागर, नीतीश रेड्डी, मार्को यानसेन।